Facebooková stránka Bádateľ oficiálne láka svojich priaznivcov na to, že im prináša „zaujímavosti zo sveta zdravia“. Teraz s nimi bez varovania začala zdieľať príspevky, ktoré prezentujú Kotlebovu verziu toho, čo sa odohrávalo na protestoch v uliciach.

„PS/Spolu dotiahli do Trnavy teroristickú organizáciu ANTIFA,“ šíril napríklad Bádateľ tento víkend bez akéhokoľvek dôkazu.

Stránka Bádateľ má 60-tisíc fanúšikov. Až doteraz bola apolitická, sústredila sa na šírenie zdravotníckych hoaxov, ktoré strašia ľudí fámami o očkovaní, odrádzajú ženy od prehliadok na mamografe alebo tvrdia, že rakovina sa dá vyliečiť užívaním cvikly alebo konope.

K tejto „tradičnej tvorbe“ pridala pár týždňov pred voľbami propagandu v prospech ĽSNS. Kotlebova strana môže vďaka tomu dostať svoje posolstvá aj k ľuďom, ktorí o ne pôvodne nestáli, iba si pred rokmi „lajkli“ stránku Bádateľ.

„V našom monitoringu šarlatánov je Bádateľ tretia najväčšia stránka v počte fanúšikov. Napriek tomu, že recykluje rovnaké bludy už niekoľko rokov, jej statusy vždy získajú pomerne veľa interakcií a zdieľaní,“ uvádza stránka Blbec.online, ktorá sa venuje monitorovaniu dezinformačných stránok.

Pod neutrálnou značkou

Minulý rok upozornil Denník N na nový trend, ktorý je pri ĽSNS stále zjavnejší. Svoje posolstvá už nešíri len cez oficiálne stránky, ktoré majú značku Kotlebovej strany. Stále viac jej vypomáhajú kanály, ktoré sa ku Kotlebovi navonok nehlásia.

Pomerne silný zásah má napríklad kotlebovec a pravidelný šíriteľ hoaxov Mário Vidák, ktorý vystupuje pod zdanlivo neutrálnou značkou Magazín 1. Kotlebu nekriticky podporuje tiež prokremeľský dezinformačný web Hlavné správy.

Pred dvoma týždňami napríklad šíril neoverené tvrdenia o tom, že Rómovia v Levoči ohrozovali počas mítingu kandidátov ĽSNS, čo oficiálne vyvrátila aj polícia.

Kotlebova strana si podľa transparentného účtu objednala za takmer 6700 eur reklamu od firmy Heuréka Evolution, ktorej konateľ Róbert Sopko je zároveň šéfredaktorom Hlavných správ.

Kto pomáha Kotlebovi Magazín 1 – Dezinformačný web, ktorý denne útočí na liberálov a širi nenávisť k Rómom, migrantom a homosexuálom. Obsluhuje ho neúspešný kandidát za ĽSNS Mário Vidák. ĽSNS si u Vidáka objednala „reklamné a marketingové služby“ za dvetisíc eur.

Dezinformačný web, ktorý denne útočí na liberálov a širi nenávisť k Rómom, migrantom a homosexuálom. Obsluhuje ho neúspešný kandidát za ĽSNS Mário Vidák. ĽSNS si u Vidáka objednala „reklamné a marketingové služby“ za dvetisíc eur. Prehľad správ – Podobne, ako sa Magazín 1 skrýva za neutrálnu značku, v skutočnosti otvorene propaguje kotlebovcov. Na jeseň ho zastrešoval Kotlebov dlhoročný súpútnik a funkcionár ĽSNS Marcel Urban.

– Podobne, ako sa Magazín 1 skrýva za neutrálnu značku, v skutočnosti otvorene propaguje kotlebovcov. Na jeseň ho zastrešoval Kotlebov dlhoročný súpútnik a funkcionár ĽSNS Marcel Urban. Kulturblog – Mediálny projekt previazaný s ĽSNS sa snažil demonštrantov proti Kotlebovi pomocou účelovo zostrihaných záberov vykresliť v najhoršom možnom svetle. Občianske združenie Kulturblog spoluzakladal exposlanec ĽSNS Milan Mazurek, jeho členovia Dávid Pavlík a Ján Pastuzsek sú platenými asistentmi Kotlebových poslancov. Hlavná tvár Kulturblogu, študentka Lívia Garčalová, bola účastníčka akcií Ľudovej mládeže.

Mediálny projekt previazaný s ĽSNS sa snažil demonštrantov proti Kotlebovi pomocou účelovo zostrihaných záberov vykresliť v najhoršom možnom svetle. Občianske združenie Kulturblog spoluzakladal exposlanec ĽSNS Milan Mazurek, jeho členovia Dávid Pavlík a Ján Pastuzsek sú platenými asistentmi Kotlebových poslancov. Hlavná tvár Kulturblogu, študentka Lívia Garčalová, bola účastníčka akcií Ľudovej mládeže. Hlavné správy – Prokremeľský dezinformačný web, ktorý pomáhal Kotlebovi už pred voľbami 2016. V prezidentskej kampani dočasne prebehol k Štefanovi Harabinovi, teraz opäť podporuje Kotlebu. ĽSNS si u firmy blízkej Hlavným správam objednala reklamu za 6700 eur.

Prokremeľský dezinformačný web, ktorý pomáhal Kotlebovi už pred voľbami 2016. V prezidentskej kampani dočasne prebehol k Štefanovi Harabinovi, teraz opäť podporuje Kotlebu. ĽSNS si u firmy blízkej Hlavným správam objednala reklamu za 6700 eur. Slovenské správy – Anonymný web, ktorý začal preberať časť tvorby od kotlebovca Vidáka. Portál Infosecurity.sk zistil, že ho prevádzkuje Marek Polacký z Dolných Vesteníc.

– Anonymný web, ktorý začal preberať časť tvorby od kotlebovca Vidáka. Portál Infosecurity.sk zistil, že ho prevádzkuje Marek Polacký z Dolných Vesteníc. IdemVolit.sk – Vplyvná facebooková stránka robí negatívnu kampaň voči všetkým politickým konkurentom Mariana Kotlebu. Podľa zistenia Aktualít je za ňou lekár Radoslav Čičala z Považskej Bystrice.

– Vplyvná facebooková stránka robí negatívnu kampaň voči všetkým politickým konkurentom Mariana Kotlebu. Podľa zistenia Aktualít je za ňou lekár Radoslav Čičala z Považskej Bystrice. Sila pravdy – Anonymná facebooková stránka, ktorú sleduje 68-tisíc ľudí. Nekriticky preberá a ďalej šíri prokotlebovský obsah.

– Anonymná facebooková stránka, ktorú sleduje 68-tisíc ľudí. Nekriticky preberá a ďalej šíri prokotlebovský obsah. Ľuboš Hrica – Slovák žijúci v Taliansku sa na Facebooku zviditeľnil zdieľaním videí z mítingov Mattea Salviniho či videí zachytávajúcich vyčíňanie migrantov. Vlani sa tiež snažil spochybňovať zistenia novinárov o väzbách Roberta Fica na Antonina Vadalu, v súčasnosti pomáha šíriť prokotlebovský obsah.

– Slovák žijúci v Taliansku sa na Facebooku zviditeľnil zdieľaním videí z mítingov Mattea Salviniho či videí zachytávajúcich vyčíňanie migrantov. Vlani sa tiež snažil spochybňovať zistenia novinárov o väzbách Roberta Fica na Antonina Vadalu, v súčasnosti pomáha šíriť prokotlebovský obsah. Bádateľ.net – Šarlatánska facebooková stránka, prepojená s webom rovnakého mena, začala päť týždňov pred voľbami šíriť príspevky, ktoré sa snažia zhodiť vinu za násilnosti v Trnave na politikov PS/Spolu.

– Šarlatánska facebooková stránka, prepojená s webom rovnakého mena, začala päť týždňov pred voľbami šíriť príspevky, ktoré sa snažia zhodiť vinu za násilnosti v Trnave na politikov PS/Spolu. Báječné ženy a Báječný lekár – Bulvárne a šarlatánsky ladené stránky začiatkom januára prebrali článok osočujúci Rómov od kotlebovského projektu Magazín 1. Odvtedy sa na nich propaganda ĽSNS neobjavila. Obe stránky sú podľa Infosecurity prepojené s Marekom Polackým, ktorý prevádzkuje web Slovenské správy.

Šarlatáni na strane ĽSNS

Pri niektorých stránkach je spojenectvo s Kotlebom zjavné už niekoľko rokov. Web Hlavné správy napríklad podporoval ĽSNS už pred voľbami 2016 a v tejto práci pokračoval aj počas tohto volebného obdobia – s krátkou prestávkou pred prezidentskými voľbami, keď prešli k Štefanovi Harabinovi.

Portál Bádateľ je úplne iný príbeh. Táto webová stránka sa politike doteraz vyhýbala, venovala sa primárne šíreniu šarlatánskych článkov, ktoré len preberala z podobne zameraných webov v zahraničí. V prospech Kotlebu začala pracovať až v druhej polovici januára, päť týždňov pred voľbami.

Bádateľ je oficiálne anonymný web, ktorý nikde neuvádza žiadneho vydavateľa. Donedávna bol spojený s podnikateľom Jozefom Buzgom, ktorý prevádzkoval internetový obchod s výživovými doplnkami, ktoré promoval práve cez portál Bádateľ.

Buzgo sa v súčasnosti od Bádateľa dištancuje a tvrdí, že s podporou Kotlebu nemá nič spoločné. Podľa zistenia Aktualít je oficiálnym adminom tohto webu Vladimír Uhlár, ktorý podniká s Buzgom v jednej z jeho firiem.

Denník N oslovil administrátorov Bádateľa s otázkou, prečo začali podporovať Kotlebu. Odpísali, že ich nová agenda vraj nesúvisí s voľbami, propagandu v prospech ĽSNS odmietli.

„Na facebookovej stránke neprebieha kampaň v prospech žiadnej konkrétnej strany. Tento typ príspevkov sme začali šíriť po tom, čo PS/Spolu začalo narúšať mítingy iných politických strán. S dátumom volieb to nemá nič spoločné,“ odpísal jeden z adminov Bádateľa, ktorý odmietol prezradiť svoje meno.

ĽSNS: Nezodpovedáme za nich

O Bádateľovi písal Denník N opakovane. Patrí k šarlatánskym webom, ktoré prispievajú k tomu, že niektorí onkologickí pacienti odmietajú spolupracovať s lekármi, čo môže v krajnom prípade spôsobiť ich predčasnú smrť.

Len niekoľko titulkov z posledných rokov: „Konope lieči rakovinu a štátne úrady to celý čas vedia.“ „Farma firmy ho pred nami schovali. Ovocie liečiace rakovinu, o ktorom by mal vedieť každý,“ alebo: „Viete, že stromy liečia? Onkológ vám o tom nepovie.“

Takéto články doteraz slúžili primárne ako nosič internetovej reklamy na výživové doplnky. „Je to špinavý obchod s ľudskou tragédiou,“ komentoval to onkológ Štefan Korec.

Denník N sa spýtal Kotlebovej strany, čo hovorí na podporu od stránky, ktorá svojimi zdravotníckymi výmyslami môže potenciálne ohrozovať aj jej voličov. „Nezodpovedáme za obsah cudzích stránok ani nepátrame, kto je ich autorom,“ odpovedal hovorca ĽSNS Ondrej Ďurica.

Očkovanie ako Mengeleho pokusy

Kotlebovci majú k podobným webom blízko minimálne z hľadiska svojho svetonázoru. Stránka Bádateľ, podobne ako ďalšie projekty tohto typu, dlhodobo straší rodičov očkovaním. Vlani v marci vypustila na Facebook článok o tom, ako trojčatá v USA údajne dostali autizmus po očkovaní.

Ich článok mal viac než 1200 zdieľaní. Príčinná súvislosť medzi očkovaním a autizmom bola pritom už mnohokrát vyvrátená.

Podobné fámy o očkovaní šíria aj politici ĽSNS. Kotleba a štyria jeho poslanci predložili v roku 2017 návrh zákona na zrušenie povinného očkovania. V dôvodovej správe tvrdili, že „existujú prinajmenšom veľmi oprávnené pochybnosti o tom, či je očkovanie potrebné a bezpečné tak, ako sa oficiálne uvádza“.

Súčasnú očkovaciu prax dokonca prirovnali k „neľudským experimentom nacistických zločincov“. „Vykonávanie nebezpečných lekárskych zákrokov na ľuďoch bez ich dobrovoľného súhlasu bolo bežnou praxou nacistického zločinca dr. Josefa Mengeleho počas jeho pôsobenia v koncentračnom tábore Osvienčim,“ dodali kotlebovci.

Článok vznikol ako súčasť projektu Business of Misinformation, ktorý prevádzkuje Center from Media, Data and Society na Stredoeurópskej univerzite. Projekt podporil Independent Journalism Program od Open Society Foundations.